Diari Oficial de la Generalitat Valenciana


Sumari del DOGV 7261, del 25-04-2014 (2014/3509)

Resolució de 17 de març de 2014, del Consell d'Administració, per la qual es crea la mesa de contratació permanent de Ferrocarrils de la Generalitat Valenciana i designa els seus membres.
-------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7261

Data del DOGV
:   25-04-2014

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2014/3509


Data del document
:   17-03-2014

Organisme emissor
:   Ferrocarrils de la Generalitat Valenciana

Tipus de document
:   Resolució

Descriptors 

:   * Ferrocarrils de la Generalitat Valenciana

Resolució de 17 de març de 2014, del Consell d'Administració, per la qual es crea la mesa de contratació permanent de Ferrocarrils de la Generalitat Valenciana i designa els seus membres. [2014/3509]  
L'article 320 del Reial Decret Legislatiu 3/2011, de 14 de novembre, pel que s'aprova el text refós de la Llei de Contractes del Sector Públic (TRLCSP), establix que en els procediments oberts i restringits i en els procediments negociats amb publicitat a què es referix l'article 177.1, els òrgans de contractació de les administracions públiques estaran assistits per una mesa de contractació, que serà l'òrgan competent per a la valoració de les ofertes. En els procediments negociats en què no siga necessari publicar anuncis de licitació, la constitució de la mesa serà potestativa per a l'òrgan de contractació.  
  
L'apartat 3 de l'article 320 del text refós de la Llei de Contractes del Sector Públic, disposa que els membres de la mesa seran anomenats per l'òrgan de contractació.  
En virtut d'allò que s'ha exposat, resolc:  
  
Primer. Crear amb caràcter permanent la mesa de contractació de Ferrocarrils de la Generalitat Valenciana, que actuarà en els supòsits previstos en l'article 320 del text refós de la Llei de Contractes del Sector Públic i en les seues normes de desplegament.  
  
Segon. Designar amb caràcter permanent als següents membres de la mesa de contractació de FGV i la Competència en els termes següents:  
- President: el/la responsable de Contractació i Patrimoni, que podrà ser substituït/a en cas d'absència, vacant o malaltia, pel/la titular de Contractació.  
- Vocal 1: el/la responsable del departament d'Administració, en qualitat d'interventor delegat de FGV, que podrà ser substituït en cas d'absència, vacant o malaltia pel/la titular de Comptabilitat General.  
  
- Vocal 2: el/la tècnic d'Enginyeria i Projectes, que podrà ser substituït en cas d'absència, vacant o malaltia per un representant de la unitat que haja promogut l'expedient de contractació, en funció de l'objecte del contracte, amb almenys, la mateixa categoria.  
- Secretari: el responsable de contractació, que formarà part de la mesa, amb veu però sense vot, que podrà ser substituït en cas d'absència, vacant o malaltia pel/la titular de Patrimoni.  
  
Tercer. A les reunions de la mesa podran incorporar-se els assessors especialitzats que resulten necessaris, segons la naturalesa dels assumptes a tractar, els quals actuaran amb veu però sense vot.  
  
Quart. La mesa de contractació permanent es reunirà en aquells casos en què la convoque el seu president, en atenció als expedients de contractació que haja de conéixer i que, d'acord amb esta resolució, exigisquen la seua intervenció.  
Per a la vàlida constitució de la Mesa hauran d'estar presents la majoria absoluta dels seus membres.  
  
Quint. La mesa de contractació permanent es regirà, quant al seu funcionament, per la present resolució, així com per les normes que pogueren dictar-se per al seu funcionament intern, i en tot el no previst en estes disposicions, caldrà ajustar-se a allò que s'ha establit pel text refós de la Llei de Contractes del Sector Públic, aprovat per Reial Decret Legislatiu 3/2011, de 14 de novembre, pel Reial Decret 817/2009, de 8 de maig, pel que es desenvolupa parcialment la Llei 30/2007, de 30 d'octubre, de Contractes del Sector Públic, així com pel que establix matèria de òrgans col·legiats en el capítol II del títol II de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
  
València, 17 de març de 2014.- La presidenta del Consell d'Administració: Isabel Bonig Trigueros.